Dar-tal-Providenza-Catco (credit: Newsbook)  Jidher li għad ma hemm l-ebda riżultat mill-proċess ta' verifika li d-Dar tal-Providenza ordnat li jsir dwar l-għotja ta' €500,000 li l-kumpanija CATCO kienet wegħdet fil-maratona annwali tal-ġbir tal-flus b'riżq id-dar. Dawn il-flus imwiegħeda kienu ġew ippreżentati minn Dr Adrian Delia. Newsbook.com.mt jifhem li messaġġi li qed iduru fuq Whatsapp li d-Dar Tal-Providenza qed tagħmel pressjoni biex il-flus mwegħda mill-kumpanija CATCO jingħataw sal-ġimgħa ddieħla huma qarrieqa u żbaljati. Dakinhar "L-ikbar" donazzjoni li qatt ingħatat? Matul l-aħħar siegħat kien hemm għadd ta' persuni li għamlu kuntatt man-newsroom ta' Newsbook.com.mt dwar messaġġi li kienu qed jiċċirkulaw li d-Dar tal-Providenza tat ultimatum lill-kumpanija li kienet wara l-wegħda ta' nofs miljun ewro preżentata minn Dr Adrian Delia waqt l-aħħar festa ta' Ġenerożita'. Aqra ukoll Iċ-Chairman tal-grupp Catco ħaseb lil Delia jmexxi d-Dar tal-Providenza – rapporti Wara l-wegħda li saret, id-Dar tal-Providenza, kif mitlub mir-regolamenti u l-liġijiet qabdet kumpanija tal-awditjar biex jinbeda l-proċess ta' verifika qabel tkun tista tibda l-proċess tad-donazzjoni. Hu mifhum li dan il-proċess ta' verifika għadu mhux konkluż u għaldaqstant nifhmu li l-messaġġi dwar possibilitajiet ta' talbiet ta' flus mid-Dar tal-Providenza huma għal kollox qarrieqa u bla bażi.